
Цел на настоящата работа е да разгледа средствата за изразяване на категорията de- 
агентивност в съпоставителен план, като изследва тяхната конкретна употреба в един 
и същ текст, съставен на два езика - български и полски. Категорията деагентивност 
ще получи така своето по-пълно осветляване чрез открояване на приликите и разли- 
ките не само в инвентара от такива средства в двата езика, но ив тяхната фреквентност 
и в условията им на употреба. 

Чешкият лингвист Мирослав Грепл, който пръв въвежда в литературата тер- 
мина деагенсни изречения дава за тях следното определение: при тях действието 
е представено като лишено от агенс (деагенсно), т.е. по такъв начин, че агенсът 
е отстранен от мястото на граматическия подлог: той или не е изразен изобщо, 
или е изразен, но не с именителен падеж на съществителното (Сгер! 1967: 62). Като 
пример авторът привежда следните изречения: ЮОё[пїсї opravují střechu - Střecha зе 
opravuje; МаетайкКи jsem studoval lehce - Matematika зе mi studovala lehce. За поняти- 
ето агенс Грепл дава най-общо определение: извършител на действието. В свое 
изследване, посветено на деагентивността и нейното изразяване в българския в съпо- 


ставка със сръбския език (Savova 2014), приемам, че актантът, чието изваждане OT по- 

зицията Ha подлога поражда деагентивността, може да има следните значения: Ha оду- 
шевен или неодушевен извършител (за втория срв.: Фреските по стените са заличени 
от времето), експериентор и каузатор (за втория: Публиката беше възхитена от 
неговото изпълнение). При това неодушевеният извършител най-често трябва да 
бъде експлицитен, за да не се разбира като одушевен - срв. горния пример: Фреските 
по стените са заличени, където извършителят ще се възприема по-скоро като оду- 
шевен. За да запазя връзката с термина деагенсни / деагентивни изречения, използвам 
в изложението по-нататък като обединяващ за изброените значения не съвсем точния 
термин агенс. Отделям следните групи деагентивни средства: 1. прототипни: пасив 
(Храната е приготвена; Тук се приготвя храна), безличен пасив (Тук се готви всеки 
ден), неопределенолични изречения (Тук готвят вкусно) и безлични деагентиви 
с логически субект (Днес не ми се готви); 2. периферни: отглаголни съществителни 
(Тук готвенето е традиция); страдателни причастия извън рамките на пасива (като 
определения: Храната, приготвена сутринта, е на свършване) и деагентивен инфи- 
нитив в сръбския език (Кувати овде је право задовољство). За всички тях е характер- 
но, че са факултативни варианти на агентивни изречения (т.е. изречения, в които 
агенсът се намира в позицията на граматически подлог (както експлицитен, така 
и подразбиран от речевата ситуация или от контекста), на който се приписва преди- 
кативният признак). При всички тях действие, което в съзнанието на говорещия има 


свой агенс, е представено без позиция на подлог, заета от агенса: или в позицията 


на подлог се намира друг актант на глагола (Храната е приготвена), или агенсът не 
ев тази, аев друга позиция (Днес не ми се готви). Или пък изцяло липсват както 
позиция на подлог, така и агенс, който остава непредставен на формално ниво, а не 
е просто имплицитен (Тук се готви всеки ден; Тук готвят вкусно), или изразяваната 
пропозиция (в случая - някой готви нещо’) е само част от дадена предикация и изра- 
зяваното действие не съвпада с предикативния признак, който се приписва на своя 
актант - подлог (Тук готвенето е традиция; Храната, приготвена сутринта, е на 
свършване; Кувати овде је право задовољство). 

Подобна на обявената тук съпоставка между българския и полския език прави 
в свое подробно изследване М. Коритковска (КогуікомѕКа 1990). Предмет на нейния 
анализ са по-точно безподложните изречения, които не съвпадат изцяло с деагентив- 


ните, най-вече заради това, че не включват в състава си изреченията с пасив (Храна- 


та е приготвена; Тук се приготвя храна). Струва ми се, че изследването именно на 
деагентивността премахва тази интуитивно усещана като изкуствена граница, която 
се поставя от обособяването на безподложните изречения, срв. напр. изречения като 


Тук се готви храна по китайски, от една страна (двусъставно пасивно изречение 

с подлог), и Тук се готви по китайски, от друга страна (безподложно изречение), 
или между Яде ми се (безподложно) и Яде ми се нещо (с подлог). От друга страна, от 
състава на деагентивните изречения и форми според мен би трябвало да отпаднат 
изречения като ubyva vody, които M. Грепл също разглежда в своята статия, посветена 
на деагентивните изречения. Защото при тях няма семантична промяна на възприе- 
мане на действието вместо от агентивна - от деагентивна перспектива (в тях промя- 
ната е друга - изразява се допълнително семантика на неопределено количество). 
Накрая, М. Коритковска включва към безподложните изречения и обобщеноличните 
(в нашия случай напр. такива биха били изреченията Човек тук може да готви 
с удоволствие / Тук можеш да готвиш с удоволствие). Според разбиранията за деа- 
гентивност и за агенс в подлог, представяни тук, изразяваните пропозиции имат 
свой агенс, затова изреченията не са безподложни. Но специфично за тях е, че този 
агенс, както и цялата изразявана пропозиция, има генерализиран прочит, т.е. няма 
референция към никакъв, дори и максимално обобщаващ извънезиков обект. Затова 
такива изречения могат да се подлагат също като обикновените агентивни изречения 
на деагентивни трансформации, срв.: (1) Човек тук може да готви с удоволствие 


/ Тук можеш да готвиш с удоволствие -> (2) Тук може да се готви с удоволствие 


- идвата варианта имат генерализирано значение (което, между другото, не може да 
се приравни към негенерализираното, макар и обобщаващо значение на квантора за 
всеобщност, както се прави често в литературата по въпроса: Тук всички могат да 
готвят с удоволствие). 

В работата по-нататък ще бъдат разгледани отделните деагентивни средства, 


откроени в реципрочни текстове на двата езика. 


1. 

Ще започнем с формите за пасив, най-напред в българския, а после и в полския 
език. В своето предишно изследване на деагентивността и пасива (обобщено - иза 
причастния, и за възвратния) установяваме, освен чисто граматическото по своя 
характер изискване към глагола да бъде преходен, 17 фактора от различни езикови 
равнища, които предпочитат употребата на пасив в българския език, сред които: 
речева форма описание; обобщено начално или финализиращо съждение; жанрова 


предопределеност, значение на нормативност, сензорен пасив, обезличаване на кон- 


1 за генерализираното значение вж. Савова, Д. Обобщеноличните изказвания в българския език - прагматични 
манипулации на синтактично ниво. София: УИ „Св. Климент Охридски“ (под печат). 

кретен агенс; изтъкване в тема Ha пациенс, който преди това е бил въведен B качес- 
твото му на рема, и др. (вж. Savova 2014). 

1.1. Причастен пасив в българския вариант на текста: Този астероид бе забелязан 
с телескоп само веднъж, ..., от един турски астроном (АС); Навсякъде били пръсна- 


ти кашони с книги,...(ОТ); В долната страна на потока била построена воденица 


(ОТ); ... сякаш камъкът, от който бе издялано това лице, изветряваше по-бързо (ОТ). 
За този пасив са особено важни факторите: речева форма описание (срв. за горния 
пример - описание на стаята: Навсякъде били пръснати кашони с книги), обобщено 
начално или финализиращо съждение, изразяване на констатация, резултативност 
- семантични особености, които са свързани с по-слабата степен на динамизъм, 
с която се изразява действието при причастния пасив. Пред причастния пасив стои 
ограничението да не се употребява за изразяване на актуално сегашно действие. 

1.2. Възвратен пасив в българските текстове: Нощ, в която се губят ценни пред- 
мети (ОТ); Знаете как е. Не се помни всичко (ОТ); Лукът се запържва в маслото 
(ОТ). В българския език този пасив е фреквентен, особено в някои определени упо- 
треби, отразяващи генерализирана ситуация и свързани със сегашния план, като 
речевите форми предписание (Лукът се запържва в маслото (ОТ)), твърдение от 
опит (Знаете как е. Не се помни всичко (ОТ)), сензорен пасив (Чува се потеглящият 
автомобил (ЙП)) и др. (вж. подробно в Savova 2014). Макар че употребата им в сегашно 
време е по принцип съвсем естествена, възвратните пасивни форми, от друга страна, 
не са подходящи за изразяване на актуално събитие в пасивна перспектива, когато има 
опасност значението да се възприеме като агентивно и възвратно, т.е. когато действи- 
ето има за пациенс (и подлог) лице, което може да извърши и само действието върху 
себе си. В някои такива случаи обаче, ако говорещият държи да използва пасивната 
перспектива, но по някаква причина (в случая - заради сегашното време за изразяване 
на конкретна ситуация) не може да употреби причастната форма на глагола, той ще 
употреби възвратната форма, а ще разчита на контекста да премахне двусмислието: 
Големият брой чужденци със съмнителни качества, които се предлагат на шефо- 
вете на ЦСКА, пък са изнервили треньора. В това изречение контекстът определя да 
не се влага значението чужденците предлагат сами себе си, а да се разбира пасивно 
в сегашен план - в момента някой ги предлага (Savova 2014). 

Макар че в българския език единствено с възвратните форми на пасива се изра- 
зява актуално действие или действие процес, което ги свързва със сегашния план, 
тези форми са понякога възможни и при изразяване на минала ситуация - когато 
няма опасност от възприемане на значението като възвратно и когато глаголът има 


итеративно значение, напр.: В много общини в страната заради снега се затваряха 

училищата (не могат да се затворят сами); Гайтанът се изплитал от 12 нишки? 
и др. Тогава най-често двете пасивни форми са синонимни и изборът им е въпрос на 
стилистични причини или дори на индивидуален избор (заради снега училищата 
бяха затваряни; гайтанът бил изплитан). В цитираното изследване (Savova 2014) 
съпоставката със сръбския език показва, че за изразяване на минало действие в сръб- 
ския език възвратният пасив се използва по-често, отколкото в българския, а в случаи, 
когато глаголът може да се разбере и агентивно възвратно, сръбският език в по-голяма 
степен разчита на контекста за отстраняване на ненужното значение. 

1.3. Причастни пасивни форми в полския език: ... і śpią 6 miesięcy, dopóki zdobycz 
пе zostanie strawiona (AS); Nimi był гаКагопу са у grunt (AS); Ме chciałbym zostać 
żle zrozumiany (JP). B полската научна литература няма едно установено мнение за 
характера на причастния пасив - дали е морфологична или е синтактична категория. 
Повечето автори го смятат за синтактична категория, която служи за изразяване на 
йерархията - за посочване на актанта, който е по-значим за говорещия (ВаК 2010; 
Karpowicz 1999; ХарогКо 1998). X. Врубел смята, че тези форми служат за открояване 
на темата в темо-рематичната структура на изречението (Wrobel 2001), което като 
цяло се потвърждава и в анализирания тук корпус - в пасив се поставя предикат, 
чийто пациенс-подлог е тема и се намира пред предиката си, или пък е имплицитен 
и подразбира говорещия или слушащия. И все пак, понеже с агентивни форми темата 
също може да бъде изтъквана, вероятно има, както в българския език, и по-конкретни 
причини за употребата на пасив. Освен това, противно на твърдението на Врубел, 
в изречения с локализатор или с обект на действието в началото на изречението 
пациенсът подлог ще се въвежда в текста след своя предикат - когато все още не 
е активизиран в съзнанието на слушащия и представлява рема: Nimi był zakażony сафу 
grunt (AS); W niej /w czarnej skrzynki samolotu/ zapisane за dane па temat kierunku 
lotu (AP) (изреченията с тази функция OT първия тип, с локализатор, Ca известни 
и като локативни изречения). Като цяло авторите подчертават, че пасивът се използва 
по-рядко от агентива, дават се и препоръки да не се прекалява с неговата употреба 
(Karpowicz 1999). 

Важно е да се направи количествена съпоставка между употребата на отделните 
форми в двата езика. В българския език се набелязват 89 примера на причастни па- 
сивни форми, съответно в полския език причастен пасив има в 44 примера, което по- 


твърждава наблюдението за неговата относително по-слаба фреквентност (в българ- 


2 Двата примера са от Savova 2014. 

ския той e фреквентен). Трябва да имаме предвид, че KAKTO B рамките Ha всеки от двата 
езика, така и между езиците пасивните форми могат да се заменят от 1) агентивни 
форми, а понякога са синонимни и с 2) неопределеноличните форми (вж. за тях по- 
долу). В полския език освен това към тези синонимни възможности се прибавят 3) 
деагентивният инфинитив, както и 4) безподложните (безличните) форми на -по, -to, 
които, както ще видим, са доста фреквентни в него. 

1.4. Възвратен пасив в полския език. Макар че в литературата тези форми не 
присъстват изобщо или се изтъква тяхната крайно рядка поява (Когу!КоуузКа 1990), 
в анализирания тук корпус се откриват общо 7 случая на такава употреба: То trzeba 
będzie sprawdzić! То się sprawdzi w dokumentach soborowych! (JP); Dla przyszłego Ojca 
Świętego kwatera zawsze się znajdzie! (JP); Książki telefoniczne Кіатід,..., mylą się litery 
w nazwach (OT); Nawet jak kiedyś się zdarzyło, to się nie liczy (JP); Te skarpetki znalazły 
się (OT); ... a raczej liczą się, czyli istnieją tylko te, które oddychają /samochody/ (JP); Takie 
rzeczy zapisują się gdzieś w tych osobnych, może zwierzęcych częściach mózgu... (OT), 
за сравнение - в българския език те са 66. На какво се дължи тази разлика? Може би 
има значение изтъкнатата при българския език опасност в някои случаи на възвратен 
пасив действието да се разбира не като деагентивно пасивно, а като агентивно въз- 
вратно (и при М. Коритковска има следния пример с възможна двусмислица: Тедо 
rodzaju kasze gotują się długo (same się gotują) (Korytkowska 1990: 112), при което пол- 
ският език проявява още по-голямо игнориране Ha ролята на контекста за премахване 
на двусмислеността от българския език в сравнение със сръбския език, за което по- 
горе стана дума. А може би роля играят и някои социолингвистични фактори. Освен 
това, основна конкуренция на обикновените пасивни възвратни форми тук съставля- 
ват формите за безличен пасив, наричани в полската граматическа традиция безпод- 
ложни форми със siẹ, срв. напр.: Ludzie umówili się, że grzyby zbiera się jesienią (ОТ)). 
Тези форми, изглежда, се предпочитат, защото винителният падеж остава да откроява 
в пряко допълнение пациенса, като същевременно не се нарушава семантичната връз- 
ка на допълнение между глагола и неговия актант (пациенс): Milionów tych małych 
rzeczy, które się widzi па niebie (AS), съответно на български: Милиони от ония 
мънички неща, които се виждат понякога в небето. В полския език на примери 
с възвратен пасив в българския често съответства и деагентивен инфинитив, който 
също е конкурентно средство за пасива:... planet, ... tak тафусй, że można je zobaczyć 
przy pomocy teleskopu (AS) - срв. българския вариант: ... планети, ... толкова малки, 
че едва могат да се съзрат с телескоп (М. Коритковска изтъква задължителност 


за употребата на инфинитив след модални лексеми trzeba, można и в някои други 


зо 

случаи - Korytkowska 1990). Третата по-голяма група конкурентни Ha възвратния пасив 
(представен в българския текст) средства са случаите на причастен пасив в полския: 


W konspiracji czy nie w konspiracji - podłoga musi być umyta i pościel zmieniona (JP) 


- срв. възвратния пасив в българския: В конспирация или не - подът трябва да се 


лъсне и чаршафите да се сменят; или:..., że sprawa może być załatwiona natychmiast 
(JP) - срв.:..., че работата може да се уреди на момента... Макар че в посочените 


примери ив българския език могат да бъдат използвани и причастнопасивни форми, 
възвратните форми запазват по-голям динамизъм в изразяване на действието. Могат 
да се намесват и други, частни семантични фактори, напр. резултативността, а имен- 
но: наличието на някаква информация на дадено място може да се възприеме и като 
актуален процес (тя пребивава на това място), и като резултат от извършено действие 
- в първия случай и в двата езика трябва да се употреби възвратна форма, а във втория 
- форма на причастен пасив. Тогава употребата на една от двете форми е въпрос 
на индивидуален избор: Там /в черната кутия на самолета/ се пазят данни от 
навигацията (АП) със значение на процес, съответно в резултативно значение: W niej 


zapisane за dane па temat kierunku lotu, ... 


: 2. 
Безличен пасив B българския език - по принцип мотивите за неговата употреба ca 
сходни с мотивите за употреба на пасива, но той се образува, както е известно, или 
от непреходни глаголи, или от преходни глаголи в непреходна употреба - най-често 
с подчинено изречение (напр. в изречението Забранено е да се минава оттук първият 
глагол е преходен, но се отнася към подчинено изречение, а вторият е непреходен). 
Друга разлика на тези форми от пасива е, че, както е известно, при тях агенсът е по 
правило човек, докато пасивът включва и конструкции с неодушевен извършител. 
Формално погледнато, в българския език възвратните пасивни безлични форми са 
много по-застъпени от причастнопасивните безлични, което се дължи, от една страна, 
на силните семантични ограничения пред образуването на безличните причастни 
форми, а от друга страна, на характерните само за възвратните форми речеви форми 
и употреби, посочени по-горе при възвратния пасив. В своето изследване (Savova 
2014) отбелязвам, че причастни форми в безличен пасив се употребяват преди всичко 


в изказвания с локализатор текст (в текста е казано че), в изказвания за актуален 


в даден момент резултат от минало действие (що да видиш - навсякъде изсечено) 


ив изказвания за минало действие, най-вече с глагол за съобщаване на информация 


(беше съобщено, че) или с глагол, който предполага извършител институция (беше 

заповядано да) - T.e. предимно с подчинена пропозиция, изразяваща някаква инфор- 


мация (Savova 2014: 263)3. 


Би трябвало да се коригира твърдението, че действието, свързано със съобщаване, 


е само минало! - срв. ив бъдеще време: На заинтересованите ще бъде съобщено кога 


да се явят на приемен изпит. По-точно е да се каже, че не е възможна употребата 
на тези форми в сегашно време със значение на актуално извършващо се действие. 
В изследвания корпус се откриват само 5 примера, от които 4 - с формата написано 
е иедин - с казано е: Изведнъж си помислила, че там е написано какво трябва да 
направи сега (ОТ). 

Друга характерна черта на българския причастен безличен пасив е, че с него вина- 
ги се изразяват пропозиции, които реферират към конкретни събития от извънезико- 
вата действителност, докато с възвратните конструкции често се изразяват генерали- 
зирани събития и ситуации. 

Макар и значително по-малко, пред възвратните безлични форми в българския 
език също стоят някои семантични ограничения, които са посочени в Savova 2014 
(освен граматическото ограничение глаголът да не е възвратен): невъзможно е образу- 
ването им от предикати, които се свързват с възвратно местоимение (мисля за себе 
си, купувам си); от импликативни глаголи със значение, свързано с индивидуални 
способности и усилия (да успея, съумявам); от глаголи със значение на характерни 
моменти от живота на индивида (но не в генерализирано значение, а в значение на 
повтарящи се действия с конкретна референция, срв. невъзможното: “В интензив- 
ното отделение се умира най-често в нощните часове, но възможната генерализи- 
рана употреба: Само веднъж се умира (= Само веднъж човек умира)); употреба с фазо- 


ви глаголи (“На горния етаж се започна да се пее); от екзистенциални глаголи (съм, 


съществувам) и някои др. От друга страна, честотата на тези конструкции, за която 
стана дума, се дължи на възможността им да изразяват генерализирана ситуация, 
за разлика от причастните конструкции, а в тази връзка - и на някои фреквентни 
в речта употреби, повечето от които отразяват именно генерализирана ситуация. 
Напр., за изразяване на речева форма твърдение от опит: Диря остава, когато се 


върви по неутъпкано, на речева форма предписание: При пресен снеговалеж се тръгва 


з Затова не е съвсем точно твърдението в Korytkowska 1990, че тези форми означават винаги минало действие с aK- 
туален резултат, срв. напр.: Тогава за първи път бе съобщено, че американците са осъществили водородния синтез, 
където действието не се възприема като резултативно, срв. и възможното: Тогава за първи път се съобщи, че... 


4 На корекция трябва да се подложи и същото твърдение в Korytkowska 1990. 

рано u се cnupa рано; Ha значение на нормативност: Но no онова време om нас ce 
искаше просто да помним”. 

В ексцерпираните примери на българските възвратни безличнопасивни форми 
на полски може да съответства също безлична възвратна форма: Чудел се дали душата 


на Марек Марек е отишла на небето, или в ада, или където там се ходи, ако изобщо 


се отива някъде (ОТ), съответно на полски: ... poszła до nieba, czy do piekła, czy gdzie 
się tam idzie, jeżeli się w ogóle gdzieś idzie. В много случаи на употребата на възвратна 
пасивнобезлична форма B българския език в полския съответства безличната форма 
на -по, -їо‚ което говори, че в полския език тази употреба е много по-неограничавана 


от българската: Но всякога ми се отговаряше: ... (АС), срв. на полски: Lecz га każdym 


razem ороуладапо ті:... На полски език може да съответства и другата безлична 
причастна форма, която повече се доближава формално до безличния причастен 
пасив - безличната форма ‘jest + -п-,-Е-, която се образува само от преходни глаголи, 
но в непреходна употреба (Korytkowska 1990) (тук тази форма ще се означи като ‘jest 
+ -пе,-#е, защото на практика се отнася за безлични форми, съвпадащи формално 
сзл. ед. ч. и със ср. р.): Не светотатствай, понеже, като ти се даде да видиш и като 
ти се даде да се убедиш - ще напълниш гащите (ИП), срв. на полски: Ме blużnij, Бо jak 
będzie сі dane ujrzeć i jak będzie ci dane przekonać się - w portki narobisz (ЈР). Когато 
възвратният пасив на български е в да-конструкция, закономерно в полски език като 


съответствие се явява инфинитивът, напр. след модални глаголи или след изрази за 


оценка: От всеки човек трябва да се изисква... - това, което може да даде (АС) - на 
полски: Należy wymagać tego со można otrzymać; Било приятно да се разговаря с него 
(ОТ), на полски: Miło było z пт rozmawiać (JP). Ако българската да-конструкция 
се изразява на полски с формата та Бус, заради екзистенциалния глагол отново ще 
се употреби причастната безлична форма: Независимо по какъв начин, трябва да се 


отбележи, че... (ИП), срв. на полски: Tak czy tak, та Бус zaznaczone, że... (JP). 


Накрая, могат да се отбележат и някои деагентивни синонимни замени, възмож- 
ни, от друга страна, и в рамките на всеки един от езиците - напр. на безличния 
пасив в български съответства неопределенолична форма на глагола в полски, 
която е възможна и на български: Нататък. Както се казва в Европейския съюз:... 
(ИП), срв. на полски: Jak mawiają w Unii Europejskiej: ... (ЈР). Интересна е и замяната 


с отглаголно съществително - много важно средство за изразяването на деагентив- 


ност, което остава извън рамките на изследването тук: ... онзи дал да се разбере, 


че работата не е чак толкова трудна (ИП), срв.: ... tamten да! до zrozumienia (ЈР). 


5 Тези примери са от Savova 2014. 

3. 
Безличен пасив в полския език - на фона Ha българския език прави впечатление 
значително по-фреквентната тук употреба на безлични пасивни форми. 

3.1. В полската граматична традиция употребата на безличните форми на -по, 
-to се свързва с изразяване само на минало действие. Изтъква се и значението на 
неопределеност или обобщеност за агенса, който, също както в българския, е със 
значение на човек (GWJP 1984). Пред употребата на тези форми за полския се изтъкват 
някои семантични ограничения (те не се образуват от глаголи, които означават раз- 
виване на особеност; дейност, свързана с единичност на агенса, както и от някои 
отделни фреквентни глаголи), които са обаче по-малко в сравнение с българския 
език, като добавим и основната - че липсва ограничението да се образуват само от 
непреходни или от непреходно употребени глаголи. Срв. примери от анализира- 
ния корпус, където срещу петте български примера се набелязват 24 полски: Byłoby 
mi przykro, gdyby moją książkę traktowano niepoważnie (AS) (съответствието с пасив 
в българския текст отново потвърждава наблюдението за по-честата употреба Ha paz- 
глежданата форма в полски за сметка на пасива в български: Защото аз не ща книгата 


ми да бъде четена лекомислено); 2гохитіе[іѕту, że dom stoi па rzece, że zbudowano до 


nieopatrznie па р упапсер podziemnej wodzie (ОТ), срв. на български: че е безразсъдно 
построена /къщата/ върху течаща подземна река (ОТ) и др. Друго, още по-често 


съответствие на български е неопределеноличната форма (3 л. мн. ч.), срв.:..., kiedy 


do wsi doprowadzono elektrycznośc (ОТ), съответно на български: ... когато в селото 
прекарали електричество; Gdy wysiedli rano ро саюпоспе) podróży z autokaru, właśnie 
ten sklep otwarto (ОТ), съответно: Когато на сутринта,..., слезли от автобуса, тъкмо 
били отворили магазина (ОТ) (тук на български прави впечатление, че са употребени, 
без опасност от неяснота, две форми в зл. мн. 4., с различни референции: агентивният 
глагол слезли /те/ и неагентивният неопределеноличен глагол отворили). Тази съот- 
несеност на формите в двата езика се обяснява с общия елемент в значението им: 
изтъкваната в литературата свързаност на разглежданите полски форми с агенс, който 
винаги изключва говорещия (за неопределеноличните форми и в двата езика е нали- 
це същото условие). Към това се добавя и общото и за двете форми значение на 
неопределеност или обобщеност на агенсите (GWJP 1984). 

Макар че българският възвратен пасив (както обикновен, така и безличен) е също 
толкова фреквентен, колкото и разглежданите полски форми, той им съответства 
в ролята на български превод съвсем рядко - само в 2 случая (на практика, тук също 
са възможни и български причастни форми): Lecz za każdym razem opowiadano mi: 


.. (AS), срв.: Но всякога ми се отговаряше:...; Рога tym codziennie przeprowadzano 

konkurs (ОТ), съответно: Освен това всекидневно ce провеждаше конкурс. B първия 


случай на български е възможен преводът Но всякога ми беше отговаряно, защото 
тук отпада семантичното ограничение пред глагола за съобщаване на информация 
отговарям. Във втория случай възможната причастна форма е обикновен причастен 


пасив: Освен това всекидневно беше провеждан конкурс, пред който не стоят спо- 


менатите семантични ограничения пред безличния причастен пасив. Прави впе- 
чатление итеративната семантика на предиката и в двата случая, която е много ха- 
рактерна за българските възвратни пасивни, лични и безлични, форми (и която 
присъства в речевите форми предписание, твърдение от опит, нормативност на 
действието, в които най-често се употребяват те) и заради която именно е предпоче- 
тен възвратният вариант. А като причина за това, защо в българския текст не е употре- 
бена неопределеноличната форма (*Но всякога ми отговаряха; *Освен това всеки- 
дневно провеждаха конкурс), която също може да изразява деагентивно итеративни 
действия, могат да бъдат посочени семантични ограничения, за които става дума 
в съответния раздел. 

3.2. По-горе бяха споменати още един вид пасивни безлични форми в полския 
език, които формално съответстват напълно на безличния причастен пасив (jest + -пе, 
-te). Те също имат най-често в българския език като съответствие безличнопасивна 
форма (ако глаголът отговаря на представените по-горе значителни семантични огра- 


ничения), напр.: Хо właśnie, dla czego koniec? Ме jest powiedziane, że koniec (ЈР), на бъл- 


гарски: Именно, защо край? Не е казано, че ще е край (ИП). Друга възможност e фор- 


мата на фреквентния възвратен безличен пасив, срв. приведения по-горе пример: Ме 


Бигпу, Бо jak będzie ci dane ujrzeć i jak będzie сі dane przekonać się – w portki narobisz (JP) 
и неговото възвратно съответствие на български: He светотатствай, понеже, kamo 
ти се даде да видиш и като ти се даде да се убедиш - ще напълниш гащите (ЙП). 

3.3. Третият възможен в полския език вид форми, съответстващ на безличния 
пасив - възвратните безлични форми със зе, са подложени само на едно ограничение, 
а именно - глаголът, от който се образува тази форма, трябва да не бъде възвратен 
(GWJP 1984). Затова, както е отбелязано в литературата, те се образуват дори от такива 
глаголи като być, mieć, istnieć, които в българския език не са възможни в такава употре- 
ба, срв. напр.:..., а jeżeli chce się mieć baranka, to dowód, ге się istnieje (AS) (в българ- 
ския текст имаме съответствие в агентивна форма с лексикално изразена неопределе- 
ност на агенса: Когато някой иска една овца, това е доказателство, че съществува) 


(АС); Gdy się bowiem та dzieci, zapasy słów szybko się rozchodzą (ОТ) (на български 


имаме обобщенолична форма: Защото, когато човек има деца, запасите от думи 


бързо се изчерпват (ОТ)); Jest się skupionym па sobie, ... (ОТ) (на български съответства 

обобщенолична форма: Тогава си съсредоточен върху себе си (ОТ)). Често безличните 


възвратни форми в полския език са употребени, както и в последните два примера, 
за изразяване на генерализирана ситуация; тогава в българския език им съответства 
обобщенолична форма: Та wiedza oddaje duże usługi, szczególnie wówczas, gdy się błądzi 


поса (AS), срв. на български: Това е много полезно, ако човек се заблуди нощем (АС); 


Zawsze иПеда się urokowi tajemnicy (AS), срв. на български: Когато загадката е много 


внушителна, не смееш да не се подчиниш (АС). По-горе, при българския материал, 


стана дума, че на полските възвратни безлични форми в българския език може да 
съответства обикновен пасив - когато на полски глаголът е с пряко допълнение: 
Milionów tych małych rzeczy, które się widzi па niebie (AS), срв. пасива на български: 
Милиони от ония мънички неща, които се виждат понякога в небето (АС). Разбира 
се, на разглежданите полски форми в българския може също да съответства безличен 
възвратен пасив (в корпуса се набелязват общо 46 примера на български срещу 54 
на полски, което обаче не означава, че тези форми съвпадат в конкретните случаи): 

. те wiedział, jak się rozmawia z kobietą (ОТ) - на български: ..., само че навярно не 
знаел как се разговаря с жени (ОТ). Когато в изразяваната пропозиция действието 
е свързано с локализатор-текст, както стана дума по-горе, българският език предпо- 
чита причастната безличнопасивна конструкция. Затова на полския пример с възврат- 
на форма: Przecież w dowodzie те wpisuje się, że ubek (ОТ) на български съответства: 


.. все пак в паспорта никъде не е написано, че си ченге (ОТ) (другият вариант би бил 


агентивният: в паспорта никъде не пише, че си ченге). Интересен случай представлява 
българското съответствие на полското изречение... гесе brudzity się па czerwono, а gdy 
się је тую, рупеа czerwona мода (ОТ) в агентив и невъзможността да се използва 
очакваният възвратен пасив (глаголът има пряко допълнение): а когато ги миехме 
- течеше червена вода (ОТ), срв. невъзможното “ръцете ни ставаха червени, а когато 
се миеха, течеше червена вода. Тук на преден план излиза по-рядката възможност 
на пасивните възвратни форми в българския език да се използват в минал план, 
допълнена с едно ограничение: При пациенс не-лице не се употребява възвратна 
ПК /пасивна конструкция/, ако предикатът започне да означава, че действието се 
е извършило от само себе си... (Savova 2014: 144). В разглеждания случай възвратната 
форма мия се със значение на референтно действие (а не на генерализирано действие 
в речеви форми като предписание и под.) до такава степен се свързва в българското 
езиково съзнание с представата, че даден обект извършва действието сам, че престава 
да се влияе от семантиката на съществителното. Затова в минал план на референтни 
(негенерализирани) действия както при извършител лице: Аз се миех (-миех себе 


си), така и при пациенс не-лице, но част от лицето: “Ръцете се миеха, а даже и при па- 

циенс, който не е свързан партитивно C извършителя: *Косачката ce миеше, българ- 
ското езиково съзнание приписва на възвратната форма възвратна семантика, която 
в разглеждания пример е невъзможна. 

В литературата се изтъква, че тези форми в полския език, когато изразяват 
актуално действие, включват в числото на агенса и говорещия (GWJP 1984), затова 
с неопределенолична форма (която винаги изключва говорещия и слушащия) те 
биха могли да си съответстват само в минал план. В анализирания корпус обаче има 


пример, който противоречи на това наблюдение: No właśnie. Tak się mówi. Taką gębę тї 


się przyprawia - że ja niby па marne auta poluję (JP). В българския текст съответства из- 
правната и за полския език неопределенолична форма: Именно. Така говорят. Такъв 


имидж ми създават (ИП). 


4. 
Следващото прототипно деагентивно средство са неопределеноличните форми на 
глагола взл. мн. ч. 

4.1. В българския език тези форми са доста разпространени, но в текстове с по- 
динамичен характер - защото за разлика от пасива, особено причастния, те наруша- 
ват в по-малка степен динамизма в значението на глаголната форма. В литературата 
е известно обстоятелството, че в тези славянски езици, в които съществуват неопре- 
деленолични форми, представата за агенса (макар и отстранен) не включва говоре- 
щия и слушащия. В Savova 2014 достигам до извода за 4 основни семантични разно- 
видности на тези форми в българския език: 1) за предаване на чужда информация 


(казват, че); 2) засегнатост на даден обект от изразяваното от глагола действие 


(преследват ме); 3) с т. нар. от Булигина и Шмельов локализираща дескрипция 


(В концлагера не потупват по рамото); възможността да не се посочва конкретният 


агенс, който обаче да остане прозрачен, прави тази употреба предпочитана за загат- 
ване на някакъв репресиращ субект: В България вие не подавате оставка, а ви 
„подават” оставката (Георги Марков); М. Коритковска отбелязва тази употреба и 
за полския; 4) действия с типични извършители (Тук сервират италианско кафе). 
Въпреки фреквентната употреба на тези форми в българския пред тях стоят някои 
семантични и синтактични ограничения: агенсът им да е лице и да не включва 
говорещия и слушащия; в близкия контекст да няма израз с конкретна референция, 
който може погрешно да се разбере като агенс на глагола в съответната форма; 
подразбираният агенс не бива да представлява нито определена дескрипция, нито 
да е генерализиран и някои др. Употребата на тези форми е подчертано зависима от 


комуникативните намерения на говорещия и от характера на текста. 

Набелязаните по-горе четири групи се потвърждават и от примерите в анали- 
зирания корпус: 1) глаголни форми, чиято цел е да предадат чужда информация: 


В края на краищата, след като е възможно, а казват, че е възможно, да се изповядаш 


по интернет,... (ИП); Или също разказват за един, който пиел до припадък (ОТ); 
2) засегнатост на даден обект, който е централен персонаж в някакъв откъс от текст, 
от действие, извършвано от други върху него: Слабото й тяло отделяло балсамичен 
аромат, а в постелята и откривали рози ... Един път, когато я поставили пред 
огледалото, ... (ОТ); Посрамено, че се е оставило да го хванат, като измисля плитка 
лъжа, цветето ... (АС), срв. с полския текст: Naiwne kłamstwo, па którym дам się 
przyłapać, zawststydziło ją (AS). В този пример е отразена известна разлика между 
българския и полския език: за полските неопределенолични форми в граматиката се 
смята, че по правило не реферират само към един извършител (GWJP 1984), докато за 
българските форми такова ограничение не съществува (срв.: Търсят те по телефона). 
Затова в ситуация, когато само един агенс, Малкият принц, хваща цветето в лъжа, 
в двата езика имаме различен вербален израз: с неопределенолична форма в българ- 
ски срещу инфинитив в полски; Какво е това смърт, бих мислила, единственото, 
което могат да ти направят /на гъбата/, е да те откъснат от земята, да те nape- 
жат на ситно, изпържат и изядат (ОТ); з) изречения с локализираща дескрипция: 
В пътеводителя из Шльонските планини от 1949 г. пишат:... (ОТ); Питам, отче, 
наистина ли ви се обадиха от Ватикана? (ИП); 4) действия с типични извършители 
- често такива действия са свързани със съответни институции: ... същата тая забра- 


на тука за постоянно ли ще я наложат, или не? (ИП); Като капак на всичко застра- 


хователната компания отказва да изплати застраховката му. Настояват за ДНК 
експертиза (АП). Типичните извършители могат да са например и слугите в дома 
на господаря си: ... и преди полагането й в гроба заповядал да махнат от лицето 
ù брадата,... (ОТ). 

Понякога в една и съща форма може да се съчетават две от посочените основни 
значения, напр.: Преди да ни накарат да живеем в реалността, сами героически да 
стъпим на тая пътека (ИП) - тук, от една страна, имаме централен персонаж (ние), 
засегнат от действие, извършвано от други върху него, но същевременно и действие 
стипичен извършител, извършвано от някаква институция. 

4.2. Неопределенолични форми в полския език. В корпуса от български примери 
тези форми наброяват общо 55 случая, докато броят на полските примери е 22. От тях 
само една няма неопределенолична форма на съответствието си в българския език. 
Макар и 2, пъти по-малко, разглежданите форми в полския също представят набеля- 


заните 4 семантични групи в българския език: 1) за предаване на чужда информация: 

W końcu jak można, a mówią, że można, spowiadać się przez Internet ... (JP); 2) за изра- 
зяване на чуждо действие, засягащо централен B даден откъс персонаж: Aby ѕіе kta- 
пас, gdy mnie oklaskują (AS) - тази група е най-малобройна в полския; 3) локативна 
дескрипция: ... nawet w Ameryce. Dzisiaj traktują cię dobrze, ale powiedz, że zostajesz, 
natychmiast zmienią do ciebie stosunek (АР). В тази rpyna e единственият пример, 
B който B полския текст има, а B българския няма неопределнолична форма: Jak ma- 
wiają w Unii Europejskiej: ... (ЈР); 4) действието има типични вършители: Тедо samego 
dnia przyjechała до niego policja. „..., powiedzieli. І dodali, że jeszcze tu wrócą (ОТ). 
Полските форми, KOHTO He съответстват на българските употреби на неопре- 
деленолична форма, могат да бъдат следните: безлични форми на -по, -to: ...‚ właśnie 
ten sklep otwarto (ОТ), W południe otwierano wielkie okno w sali bankowej (ОТ). Тази замя- 
на е най-често срещана, следвана от замяната с инфинитив: Baron оаерсһпдї dziewkę, 
kazał sobie пайас piwa i czekał (ОТ). В по-редки случаи деагентивната неопределено- 
лична форма в българския има полско съответствие в агентивна форма:..., radio poda- 
маі wiadomości, których nikt nie słuchał (ОТ) вместо българския вариант, избран от 
преводача: по радиото съобщавали новините, които никой не слушал; понякога 
е употребен обикновен пасив: ... blacha w kolorze butelkowej zieleni, jakby specjalnie па 
szyderstwo przez kurję wybrana (JP) (срв. на български: ... ece едно om курията ca mu 
я избрали за подигравка (ИП)); а в някои случаи деагентивността е предадена чрез 


отглаголно съществително: Г zobaczysz, jaki тат роѕіисћ (AS) (И ще видиш как хубаво 


ме слушат (АС)). 


5. 

Последна от прототипните деагентивни средства е безличната форма с логически 
субект, т.е. с валентност на пациенс или адресат, заета от семантичната роля на екс- 
периентор. Трансформацията, която при всички деагентивни средства може да се 
извърши, за да им бъде върната тяхната агентивност, в тази група невинаги позволява 
деагентивната форма да се свърже с еднокоренен глагол, употребен агентивно, срв.: 


Страх ме е — Страхувам се, но: Струва ми се, че — Аз мисля, че (“Аз струвам, че). 


Важно остава обаче обстоятелството, че и тези деагентивни форми имат агентивен 
вариант, който връща експериентора на дадено състояние в позицията на подлог 
и главен участник, срв.: Топло ми е — Аз не се чувствам добре заради високата 


температура; Ясно ми е, че ти ме лъжеш —› Аз се убедих, че ти ме лъжеш; Пробожда 


ме под лъжичката — Аз чувствам рязка болка под лъжичката. 
5.1. В българския език този тип конструкции могат формално и семантично да се 


разделят на пет основни групи (Savova 2014). 

5.11. Безлични конструкции с модел наречие + ми е: C това куче му било HAKAK 
си по-добре ... (ОТ); На по-големите сестри им било жал за брат им (ОТ); Как ти 
беше? (ОТ). Такива конструкции изразяват: физиологическо състояние, породено от 
атмосферни влияния (топло ми е), околни пространствени обстоятелства (тясно 
ми е), нелокализирани процеси, обхванали организма (лошо ми е) и др., имат се- 
мантичен агентивен инвариант чувствам се някак и най-често не могат да се заме- 
нят с еднокоренен глагол при запазване на същото пропозиционало значение, срв.: 


топло ми е - “аз топлувам; студено ми е - аз студувам (значението тук е друго). 


Могат да изразяват и психическо състояние: На по-големите сестри им било жал 


за брат им (ОТ); ... че макар да ми е приятно да разговарям с Вас... (ИП); а също 


и ментално състояние: Но и това му било малко, та вдигнал тялото й и го приковал 
(ОТ). Възможна е употреба на тези конструкции с неизразен, имплицитен логически 
субект, срв.: топло е; ясно е, жално е; малко е, която играе манипулираща роля 
спрямо събеседника, като по-неусетно го присъединява към изразяваното мнение на 
говорещия. 

5.1.2. В следваща група се отделят конструкции с модела глагол + ми: Този път 


болката била толкова силна, че му причерняло (ОТ); Разликата беше, че на мен не 


ми дремеше (АП). Те могат да се подразделят в българския език на конструкции със 
значение на оценка, съчетана с желание / нежелание известно състояние да продъл- 
жи: омръзна ми, дотегна ми, харесва ми: На Марек Марек изведнъж му станало 
благо (ОТ); започване или прекратяване на състояние, изразявано с конструкциите 


наречие + ми е: лошо ми е -> прилоша ми; леко ми е э олекна ми: На Марек Марек 


му прилошало (ОТ); ментално състояние, представено като самостоятелно и идващо 
отвън: Не че не можем или че не му било хрумвало (АП); емоционално-оценъчни, най- 
често разговорни изрази: Всъщност не ми пука толкова дали ще останем (АП). 

5.13. Конструкциите с логически субект в ролята на пациенс (пряко допълнение) 
са представени най-напред от модела съществително име + ме е, характерен за раз- 
говорния език. Те са малобройни, но фреквентни в речта: срам ме е, страх ме е, яд ме 
е, гнус ме еи gp.: За да забравя, че ме е срам - призна пияницата, ... (АС). 

5.1.4. Вторият вид конструкции с логически субект в позиция на пряко допъл- 
нение имат модела глагол + ме: тресе ме, избива ме на нещо, боли ме, вбесява ме: 
И мен на смях ме напушва (ИП); Повдигаше рамене. Мисля, че не я засягаха (ОТ). Една 
част изразяват физиологическо състояние, неблагоприятно за експериентора: Когато 


мислел за себе си - какъв е бил, - боляло (ОТ). Друга част изразява психическо състо- 


яние на експериентора: Подтиквало го към неща, които не разбирал и от които се 


боял (OT); ... грееха се /кучетата/ край разпалената печка, а после отново ги теглеше 

към градината (OT). Разликата между конструкции със значение Ha физиологическо 
или на психическо състояние, поставящи експериентора в ролята на адресат (прилоша 
ми; омръзна ми) и на пациенс (боли ме; тегли ме) в българското езиково съзнание 
може да се открие в начина, по който се предава състоянието: докато при предиката 
сми ... при представянето на състоянието на логическия субект ... се откроява 
повече неговата предизвиканост от външния каузатор..., при предиката с ме се 
изтъква в по-голяма степен, че състоянието е обхванало из основи логическия субект 
(Savova 2014: 348). Една малка група представлява вариант на конструкциите от т. 5.1.3., 
но с добавена фазова семантика (да ме дострашее; да ме досрамее). 

5.1.5. Последната група деагентивни конструкции с логически субект са конструк- 
циите с модела глагол + ми се, които са най-многобройни. За българския език те могат 
да се разделят на три групи: 

5.1.5.1. Най-фреквентни са характерните за разговорния език при южнославян- 
ските езици конструкции със значение на потребност или желание, които не се под- 
дават на контрола и волята на експериентора и той ги възприема като нещо незави- 
симо от себе си (Savova 2014): Искало му се да се смее (ОТ); Завило ù се свят (ОТ); Вече 


не ми се говори за това (ОТ). При тях се извършва трансформация на агентивната 


конструкция с глагола искам: аз искам да говоря -> в деагентивен вариант: на мен ми 
се иска да говоря, от който накрая се получава деагентивната конструкция: говори ми 
се. Тази пряка трансформация не е възможна само при някои глаголи за импулсивна 
потребност на организма: повдига ми се, гади ми се, както и при фразеологизъм 
като в горния пример: вие ми се свят. Тогава обаче остава агентивният инвариант аз 
чувствам: аз чувствам гадене, аз чувствам световъртеж. 

5.1.5.2. Една неголяма група конструкции имат епистемологично значение - неу- 
вереност в истинността на някакво възприятие, достигаща до увереност в неистин- 
ността му: струва ми се (и тук е невъзможна пряка трансформация в агентивен вари- 
ант от еднокоренен глагол, но агентивният вариант ще бъде: аз мисля); вижда ми се; 
привижда ми се (срв. отново “аз привиждам): Значи съм Ви се присънил? (ОТ);... ами 
на мен, г-н началник, ми се струва, че аз малко по-другояче реагирам на колата от 
другите (ИП). В резултат на употребата на възвратната частица се тези конструкции 
представят възприятието като самостоятелен процес, извършващ се независимо от 
експериентора, срв. напр.: ти ми се присъни и агентивното аз те сънувах. 

5.1.5.3. Последната подгрупа е също малобройна и включва конструкции с мо- 
дална семантика, синонимни на модалните глаголи трябва и мога: налага ми се 
(= трябва), полага ми се (= трябва да получа), удава ми се (= успявам, мога):..., кога- 


то по някакво чудо му се удавало да запази малко алкохол (ОТ);..., че най-напред 

трябва да даде на Амос онова, което му се полага (ОТ). И тези конструкции имат 
функцията да предават модалното значение като по-самостоятелно и независещо от 
модалната установка на модалния субект (експериентора) в сравнение с агентивния 
вариант (аз трябва, аз мога). 

Накрая, може да се обобщи, че при всички деагентивни конструкции с логически 
субект в българския език съответното състояние или възприятие се изразява като 
по-самостоятелно и външно за експериентора в сравнение с агентивното им съот- 
ветствие. 

5.2. Безличните конструкции с логически субект в полския език имат с един 
модел по-малко от българските, като лексикалният състав на възможните предикати 
не повтаря изцяло състава им в българския език, а се появяват и някои разлики 
в подгрупите: 

5.2.1. конструкции по модела наречие + ті jest: за физиологическо състояние: Jak 
ci było? (ОТ); Ale kiedy pił, było lepiej (ОТ); за психическо състояние: trudno mnie; га! 
mi było; за ментално състояние: Бую mu mało. Моделът, който липсва в полския език, 
е моделът съществително + ме е (страх ме е; яд ме е). Откриват се две съществителни 
в полския, които обаче образуват деагентивен израз по разглеждания тук модел + т! 
jest: wstyd mi (jest) и szkoda mi (jest). Макар че съставът на полската група лексеми, 
подходящи за тази първа група, е по-ограничен от българския (напр. за мъчно ми е се 
намира преводно съответствие smuci ті зте, за израза приятно ми е да си поговорим 
- miło mi się дадаЮ), като цяло полските преводни съответствия на българските изрази 
с този модел споделят българския модел. При тях също е възможна манипулираща 
употреба с имплицитен логически субект. 

5.2.2. На българската група глагол + ми в полския език съответства същият модел, 
глагол + mi: pachnie ті; pozostaje mi tylko...; росіетпіаю ті przed oczami; шгую mi. 
Някои български изрази обаче имат съответствие по друг модел. Срв. напр. с модела 
глагол + ті зе: zrobiło mi się (niedobrze / zimno) срещу българския израз стана ми 
(лошо / студено); polepszyło ти się срещу стана му по-добре; родова mi się срещу xa- 
ресва ми. По модела глагол + ме имаме израза nie obchodzi до срещу българското не 


му пука (но и не го интересува), а в анализирания корпус от преводи се срещат, раз- 


6 Заради по-голямото разнообразие на този вид деагентиви тук са заети примери и от Когу!Коуузка 1990, както и от 
електронния корпус на полския език. 


7 Прави впечатление, че в електронния корпус изразите догдсо mi jest и zimno mi jest се срещат само във вариант 
с максимално 2 от възможните три елемента: или като zimno ті, догдсо ті, или като вариант zimno jest, догасо 
jest. Това говори, от една страна, за по-слабата степен на необходимост от този спомагателен глагол (zimno тї), 
аот друга страна, за активната роля на манипулиращата употреба в речта на варианта с имплицитен експериентор 
(zimno jest). 

бира се, и полски съответствия в агентив: те тат па myśli срещу българското не ми 
идва на ум; те przejmuję się срещу не ми пука. Следователно, при изразите с експе- 
риентор в ролята на адресат на някакво действие е налице по-голямо разнообразие 
от възможности за изразяване, което намира отражение и в по-богатата вътрешно- 
езикова синонимия, в сравнение с предишната група. 

5.2.3. На българската група безличен деагентив по модела глагол + ме в пол- 
ския език съответства също такава група, която при това, поне според наблюдения 
върху корпуса, е съвсем монолитна и полските съответствия на българските изрази 
принадлежат само към този модел: ciqgnie mnie, boli mnie, kluje mnie (pod żebrem), trzę- 
sie mnie, korci mnie и мн. др. Това може да намери обяснение в по-монолитния начин на 
възприемане на този тип вътрешни събития, засягащи експериентора като пациенс. 

5.2.4. Последната група, както и на български, е най-многобройна - по модела 
глагол + mi 51е. 

5.2.4.1. със значение на потребност на организма или желание, възприемани 
самостоятелно, като неподвластни на волята на експериентора: Кгесі mi ѕіе w gtowie; 
chce mi зе; odechciało mi się. М. Коритковска отбелязва непродуктивността на този 
тип в полския език (свежда се главно до глагола chcieć), за разлика от качеството му 
на характерна черта за българския език“. Един израз със значение на физиологична 
потребност в полския език, който в българския език е изграден по разглеждания 
модел (гади ми се, повдига ми се, повръща ми се), е включен към модела глагол + ме: 
mdli mnie (но срв.: nudzi mi się). Логиката на такова възприемане се свързва с усещането 
за дълбока и цялостна обхванатост на експериентора от вътрешното събитие, което, 
както стана дума по-горе, се свързва естествено и с ролята на пациенса. 

За сметка на това в полския се очертава типичен семантичен модел, включващ 
и наречие, който е непознат в българския език: Pisze mi się dzisiaj dobrze (вж. за него 
по-подробно в Когу!КоуувзКа 1990, Wierzbicka 1999). Значението на този модел може да 
се формулира като действие, което се извършва добре или зле независимо от волята 
на извършителя му (- експериентора). 

5.2.4.2. с епистемологично значение: wydaje mi ѕіе (тук прави впечатление честата 
манипулативна употреба на полското съответствие с имплицитен експериентор: 
wydaje się, докато българското съответствие не позволява такава употреба: “струва 
се); šni mi się; ubrdało mi się; kojarzy mi się. M. Коритковска отбелязва по-редуцираната 


употреба на тези конструкции за полския, образувани от глаголи за сетивно въз- 


8 Срв. Савова, Д. Синтактични конструкции с логически субект глагол + ми се’ в българския език (под печат) 
и „Składnia w kognitywnej i etnolingwistycznej perspektywie (па przykładzie konstrukcji zwrotnych z podmiotem 
logicznym w celowniku w językach polskim, rosyjskim i bułgarskim)”, Etnolingwistyka (под печат). 

приятие - само във връзка с виждането: przywidziało mi się; widzi mi się (второто е обаче 
десемантизирано и е отдалечено от буквалното значение на глагола) (Korytkowska 
1990). Слуховото възприятие няма такова съответствие (срв. на бълг. причува ми се). 
Към тази група малко условно може да се добави и конструкцията родова mi się, която 
изразява също оценка, но не според истинността, а според удовлетворяването на 
някакви критерии на експериентора. 

5.2.4.3. в модално значение: udaje mi те, należy mi się. 

5.2.4.4. взначение на действие, което се извършва независимо OT волята Ha извър- 
шителя му (който е едновременно и експериентор на това състояние на невъзможност 
за контрол): Janowi pomyślało się o tym; Магхуіо jej się, że ...; Газпею ти się; Tak mi się 
jakoś powiedziało (Korytkowska 1990). Тази употреба, посочена от М. Коритковска, He се 
среща в българския език. 

Като цяло, и при този последен модел от т. 6 на българския деагентивен вариант 
в корпуса от полски текстове често съответстват агентивни форми: będziesz musiał 


(на български: ще ти се наложи); mnie śmieszy to (на български: струва ми се смеш- 


но); sądzę (струва ми се). Може да се обобщи, че от разглежданите конструкции Hañ- 
голямо съответствие между българския и полския език има при групата глагол + ме, 
а най-голямо несъответствие - в липсата на групата съществително + ме е в полския. 
Моделът наречие + ми е в българския език има по-голямо разпространение в сравне- 
ние с полския, а в групата глагол + ми се има съществени разлики между двата езика 


по отношение на семантичните подгрупи. 


6. 

B заключение от съпоставката може да ce обобщи, че B двата езика системата OT 
деагентивни средства е организирана на не съвсем сходни принципи. Наред с по- 
частни семантични и стилистични ограничения могат да се обобщят и основните 
фактори, които имат значение при избора на дадена деагентивна форма. В българския 
език в рамките на отношението ‘пасив +> безличен пасив’ основен фактор, който 
определя избора на формата, е преходността на глагола и наличието на пациенс, но 
при причастния безличен пасив се налагат и голям брой семантични ограничения. 
При отношението “възвратен +> причастен пасив’ по-общите фактори, които влияят 
на избора на форма, са три: 1) възможност за изразяване на актуално сегашно действие 
(възвратен пасив) +> невъзможност на такава употреба (причастен); 2) по-динамично 
(възвратен) «< по-статично (причастен) представяне на действието и 3) единствено 
възможна за изразяване конкретна ситуация (причастен) +> възможност за изразя- 


ване и на генерализирана ситуация (възвратен). При отношението между безличен 

пасив и неопределенолични форми по-важните фактори са три: изключеност на гово- 
рещия и слушащия (при неопределеноличните форми) + липсата на такава изклю- 
ченост (при безличния пасив), сравнително по-голяма прозрачност на реферирания 
агенс (при неопределеноличните форми) © липсата на такава прозрачност (при 
пасива) и невъзможност да се изразява генерализирана ситуация (при неопределено- 
личните) +> съответна възможност (при безличния възвратен пасив). 

При полския пасив в рамките на отношението ‘причастен пасив = причастни 
безлични форми” освен изискването за неопределеност на агенса (при безличните 
форми) + липсата на такова изискване (при обикновения пасив), както и за изклю- 
ченост на говорещия и слушащия (при безличните форми) + липсата на такава из- 
ключеност (при обикновения пасив) вероятно има и други по-частни фактори, които 
определят избора на съответна форма. При отношението ‘възвратен +> причастен 
пасив основна е липсата на оформен възвратен пасив. На обикновения причастен 
пасив съответстват не една, а две безлични причастни форми. По-систематизирано 
е отношението, което включва ‘безличната причастна форма на -по, -to +> възвратната 
безлична форма със зе. Отношението при тях е организирано по признака време: 
сегашно +> минало (възвратните форми могат да изразяват както минали събития, 
така и сегашни, а причастните - само минали) и по признака изключеност на говоре- 
щия и слушащия (формите на -по, -to ги изключват, докато възвратните могат и да 
не ги изключват). Неопределеноличните форми в двата езика семантично си съответ- 
стват, но се различават стилистично и по своята фреквентност. Деагентивните форми 
с логически субект, както беше отбелязано по-горе, също имат някои разминавания 
в двата езика. Накрая, деагентивните форми, които най-много се различават в двата 
езика, са причастните безлични форми (силно ограничени в българския, а в полския 
- с нехарактерна за пасива изключеност на говорещия и слушащия) и възвратните 


форми на обикновения пасив (които в полския са крайно ограничени). 

